วาวาซัน 2020

วาวาซัน 2020 (Wawasan 2020) หรือ วิสัยทัศน์ 2020 (Vision 2020) เป็นอุดมคติมาเลเซียที่นำเสนอโดยมาฮาดีร์ โมฮามัด นายกรัฐมนตรีมาเลเซียคนที่ 4 และ 7 ระหว่างการวางผังแผนมาเลเซียฉบับที่ 6 ใน ค.ศ. 1991 วิสัยทัศน์ดังกล่าวเรียกร้องให้ประเทศบรรลุความเป็นประเทศอุตสาหกรรมที่สามารถพึ่งตนเองได้ภายใน ค.ศ. 2020 ซึ่งครอบคลุมทุกด้านของชีวิต ตั้งแต่ความเจริญรุ่งเรืองทางเศรษฐกิจ ความเป็นอยู่ที่ดีทางสังคม การศึกษาระดับโลก เสถียรภาพทางการเมือง รวมถึงความสมดุลทางจิตใจ เพื่อบรรลุวิสัยทัศน์ 2020 มาฮาดีร์แสดงความคร่ำครวญที่ประเทศชาติต้องมีการเติบโตประจำปีที่ร้อยละ 7 (ในมูลค่าจริง) ตลอดช่วง 30 ปีระหว่าง ค.ศ. 1990–2020 เพื่อให้เศรษฐกิจแข็งแกร่งขึ้นแปดเท่าจากจีดีพีใน ค.ศ. 1990 ซึ่งอยู่ที่ 115,000 ล้านริงกิต ซึ่งจะแปลงเป็นจีดีพีใน ค.ศ. 2020 ที่ 920,000 ล้านริงกิต (ในมูลค่าริงกิตเมื่อ ค.ศ. 1990)
วาวาซัน 2020 ยังเป็นชื่อบทความเกี่ยวกับโลกาภิวัตน์ในประเทศมาเลเซียโดย William Greider

**ความท้าทายเชิงกลยุทธ์**
มาฮาดีร์ได้ระบุถึงความท้าทายเชิงกลยุทธ์ 9 ประการที่มาเลเซียต้อก้าวข้ามเพื่อบรรลุวิสัยทัศน์ 2020- ความท้าทายที่ 1: การก่อตั้งประเทศมาเลเซียที่เป็นหนึ่งเดียวซึ่งประกอบด้วยชาวมาเลเซียหนึ่งเชื้อชาติ (บังซามาเลเซีย)- ความท้าทายที่ 2: การสร้างสังคมมาเลเซียที่เป็นอิสระทางจิตใจ ปลอดภัย และพัฒนาแล้ว- ความท้าทายที่ 3: การส่งเสริมและพัฒนาสังคมประชาธิปไตยที่สมบูรณ์- ความท้าทายที่ 4: การสร้างสังคมที่มีศีลธรรมและจริยธรรมอย่างสมบูรณ์- ความท้าทายที่ 5: การสร้างสังคมเสรีนิยมและยอมรับผู้อื่นที่สมบูรณ์- ความท้าทายที่ 6: การสร้างสังคมที่มีวิทยาศาสตร์และก้าวหน้า- ความท้าทายที่ 7: การสร้างสังคมที่เอาใจใส่กันอย่างสมบูรณ์- ความท้าทายที่ 8: การสร้างสังคมที่มีความยุติธรรมทางเศรษฐกิจ ซึ่งมีการกระจายความมั่งคั่งของประเทศอย่างยุติธรรมและเท่าเทียมกัน- ความท้าทายที่ 9: การสร้างสังคมที่เจริญรุ่งเรืองด้วยเศรษฐกิจที่มีการแข่งขันอย่างเต็มที่ มีพลวัต แข็งแกร่ง และยืดหยุ่น

**เพลง**
วาวาซัน 2020 ยังเป็นเพลงรักชาติที่มีแนวคิดเดียวกันที่ขับร้องในภาษามลายู เพลงนี้ประพันธ์โดยฟาริช ดาเนียล

**การปรับปรุงวิสัยทัศน์**

**ผลลัพธ์**
ใน ค.ศ. 2020 มาฮาดีร์ โมฮามัด นายกรัฐมนตรีมาเลเซียตามแนวร่วมปากาตันฮาราปันที่ขึ้นมามีอำนาจใน ค.ศ. 2018 ประกาศอย่างเป็นทางการถึงความล้มเหลวของวิสัยทัศน์เพื่อการบรรลุสถานะชาติพัฒนาแล้ว แม้ว่าวาวาซัน 2020 จะไม่ได้บรรลุวัตถุประสงค์อย่างเต็มที่ มาฮาดีร์ก็โต้แย้งว่าวิสัยทัศน์ด้านอื่น ๆ ประสบผลสำเร็จ ทำให้มาเลเซียเจริญรุ่งเรืองขึ้นและมีโครงสร้างพื้นฐานที่ดีขึ้น มาฮาดีร์กล่าวหาอับดุลละฮ์ อะฮ์มัด บาดาวีและนาจิบ ราซัก ผู้สืบทอดที่เขาคัดเลือกมา ว่าไม่สามารถดำเนินการตามแผนได้อย่างเหมาะสม
ในแง่ของการเติบโตของจีดีพี การเติบโตของจีดีพีประจำปีของมาเลเซียประสบความสำเร็จอยู่ที่มากกว่า 7% ใน ค.ศ. 2000 นับแต่นั้นมา จีดีพีของมาเลเซียเฉลี่ยอยู่ที่ระหว่าง 4% ถึง 5% เท่านั้นจนถึง ค.ศ. 2018
เว็บไซต์ "The Full Frontal" ระบุว่าชาวมาเลเซียสามารถรับมือกับความท้าทายทั้ง 9 ประการที่มาฮาดีร์ได้ระบุไว้ใน ค.ศ. 1990 ได้ดีเพียงใด โดยระบุว่าความท้าทายข้อที่ 4 และข้อที่ 7 นั้นเกือบสามารถรับมือได้อย่างเต็มที่แล้ว ขณะที่ความท้าทายอื่น ๆ ยังคงมีช่องว่างให้ปรับปรุงอีกมาก 

**ดูเพิ่ม**
 วิสัยทัศน์แห่งความเจริญรุ่งเรืองร่วมกัน 2030- ตรันส์ฟอร์มาซีนาซีโยนัล 2050

**อ้างอิง**

**แหล่งข้อมูลอื่น**
  Wawasan 2020 website date=2011-01-13 -  Malaysia Prime Minister’s Office-  Malaysia Economic Planning Unit website date=2016-09-17 -  Google Video date=2011-12-30 , Mahathir's speech.-  Wawasan 2020 song date=2007-02-24 , The Wawasan 2020 audio file on RTM's radio site.
หมวดหมู่:มาฮาดีร์ โมฮามัด
หมวดหมู่:นโยบายสาธารณะในประเทศมาเลเซีย
หมวดหมู่:แบรนด์มาเลเซีย
หมวดหมู่:คำขวัญการเมืองของมาเลเซีย
หมวดหมู่:สังคมมาเลเซีย
หมวดหมู่:ประวัติศาสตร์สังคมของประเทศมาเลเซีย
หมวดหมู่:เศรษฐกิจมาเลเซีย
มาเลเซีย